เป่าปี่ตอซังข้าว การละเล่นพื้นบ้านในฤดูเก็บเกี่ยว ครั้งแรกกับงานประเพณีลงแขกเกี่ยวข้าว
พาไปดูสีสัน การแข่งขันเป่าปี่ตอซังข้าว การละเล่นพื้นบ้านในฤดูเก็บเกี่ยว ครั้งแรกกับงานประเพณีลงแขกเกี่ยวข้าว อนุรักษ์วิถีชีวิตและภูมิปัญญาท้องถิ่น ซึ่งทาง อบต.บาโงย อำเภอรามัน จังหวัดยะลา ได้จัดขึ้น ที่บริเวณแปลงนาข้าว ม.4 ตำบลบาโงย เป็นประจำทุกปี เพื่ออนุรักษ์สืบสานวิถีเกษตรดั้งเดิมของชาวนาก่อนการแข่งขันก็จะต้องไปหาปล้องตอซังข้าว นำมาตัดแล้วทดลองเป่าดู พอได้ที่ถึงจะนำไปแข่งขัน แต่ละคนก็ได้แสดงลีลาการเป่าปี่ตอซังข้าวได้เป็นที่ถูกใจของชาวบ้าน ซึ่งมาชมการแข่งขันรอบๆ พร้อมกับปรบมือกันเสียงกราวส่วนกิจกรรมที่ขาดไม่ได้กับงานนี้ ก็จะมีการลงแขกเกี่ยวข้าว สร้างสามัคคี ไม่ว่าจะเป็นบรรดา หัวหน้าส่วนราชการ นายก อบต. ครู นักเรียน ชาวบ้าน พุทธ มุสลิม ต่างร่วมแรงร่วมใจสามัคคีนำแกลบลงเกี่ยวข้าวกันอย่างสนุกสนาน เมื่อได้ข้าวในปริมาณพอสมควร ก็จะนำมามัดไว้เป็นฟ่อนๆ แล้ว ก็นำไปแข่งขันการนวดแบบโบราณดั้งเดิม อีกหนึ่งการละเล่นที่สร้างความครึกครื้นให้กับงาน  สำหรับวิธีการแข่งขัน ก็จะใช้คนนวด ด้วยการใช้เท้าย่ำ ซึ่งเป็นการนวดข้าววิถีชีวิตของชาวชนบท แบบโบราณดั้งเดิม เพื่อให้ข้าวเปลือกหลุดออกจากรวงข้าวกิจกรรมต่างๆ ที่ ทาง อบต.บาโงยได้จัดขึ้น ก็จะเน้นไปที่การอนุรักษ์สืบสาน วิถีชาวนา ส่งเสริมกำลังใจ สร้างสามัคคีสมานฉันท์ให้เกิดขึ้นในชุมชน นำไปสู่สันติสุขในจังหวัดชายแดนภาคใต้ นอกจากนี้ยังเป็นการส่งเสริมวิถีการดำเนินชีวิตตามหลักเศรษฐกิจพอเพียง ลดค่าใช้จ่าย เพิ่มรายได้ ให้ประชาชนมีอยู่มีกิน รู้จักการเอื้อเฟื้อแบ่งปันอีกด้วย